
ΤΕΥΧΟΣ ΔΕΥΤΕΡΟ 


Αρ 


. Φύλλου 377 


ΑΠΟΦΑΣΕΙΣ 

Αριθμ. 14375 _ 

Τροποποίηση του Οργανισμού Εσωτερικής Υπη¬ 
ρεσίας του Δήμου Αμυνταίου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 Τις διατάξεις: 

α)Του ν.2503/1997 (ΦΕΚ107 Α') «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β) Του ν.4368/2016 (ΦΕΚ 21 Α') «Μέτρα για την επιτά¬ 
χυνση του Κυβερνητικού έργου». 

γ)Του άρθρου 28 του ν.4325/2015 (ΦΕΚ 47 Α’) «Εκδη¬ 
μοκρατισμός της Διοίκησης-Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις». 

δ) Των άρθρων 1,63,37,97,98,214,238,257,266,280 και 
283 του ν. 3852/2010 (ΦΕΚ 87/τ.Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης». 

ε) Του π.δ.141 /2010 (ΦΕΚ 234/τ.Α727-12-2010) «Οργα¬ 
νισμός της Αποκεντρωμένης Διοίκησης Ηπείρου- Δυτι¬ 
κής Μακεδονίας» όπως τροποποιήθηκε με το άρθρο 92 
του ν.4446/2016 (ΦΕΚ 240/τ.Α722-12-2016) «Πτωχευτι¬ 
κός Κώδικας, Διοικητική Δικαιοσύνη, Τέλη-Παράβολα, 
Οικειοθελής αποκάλυψη φορολογητέας ύλης παρελθό¬ 
ντων ετών, Ηλεκτρονικές συναλλαγές, Τροποποιήσεις 
του ν.4270/2014 και λοιπές διατάξεις». 

στ) Του ν.2647/1998 (ΦΕΚ 237 Α') «Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και 
άλλες διατάξεις». 

ζ) Την αριθμ. 13912/15-5-2017 (ΦΕΚ 250/τ.ΥΟΔΔ/ 

26- 5-2017) απόφαση του Υπουργού Εσωτερικών με την 
οποία διορίστηκε ο Μιχελάκης Βασίλειος του Πολυκάρ¬ 
που στη θέση του Συντονιστή της Αποκεντρωμένης Δι¬ 
οίκησης Ηπείρου-Δυτικής Μακεδονίας. 

η) Του άρθρου 33 του ν.4024/2011 (ΦΕΚ 226/τ.Α7 

27- 10-2011) «Συνταξιοδοτικές ρυθμίσεις, ενιαίο μισθο- 
λόγιο-βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015». 


θ) Του π.δ. 50/2001 (ΦΕΚ 39/τ.Α72001) «Καθορισμός 
των προσόντων διορισμού σε θέσεις φορέων του δημό¬ 
σιου τομέα» όπως τροποποιήθηκε και ισχύει. 

ι) Του άρθρου 10 του ν.3584/2007 (ΦΕΚ 143/τ.Α7 

28-6-2007) «Κώδικας Κατάστασης Δημοτικών και Κοινο¬ 
τικών Υπαλλήλων». 

ια) Των άρθρων 5 και 7 του ν.3469/2006 (ΦΕΚ 131/ 
Τ.Α728-6-2006) «ΕθνικόΤυπογραφείο, ΕφημερίςτηςΚυ- 
βερνήσεως και λοιπές διατάξεις». 

ιβ) Του άρθρου 90 της «Κωδικοποίησης της νομοθεσί¬ 
ας για την Κυβέρνηση και τα Κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α722-4-2005). 

ιγ) Του άρθρου 91 του ν.4583/2018. 

2. Τις αριθμ. 1921/11-1 -2019 και 4947/24-1 -2019 εγκυ¬ 
κλίους του Υπουργείου Εσωτερικών. 

3. Την υπ'αριθ. 13/2019 απόφαση του Δημοτικού Συμ¬ 
βουλίου του Δήμου Αμυνταίου περί τροποποίησης του 
Οργανισμού Εσωτερικής Υπηρεσίας του Δήμου Αμυ¬ 
νταίου. 

4. Την αριθμ. 1/2019 απόφαση της Εκτελεστικής Επι¬ 
τροπής του Δήμου Αμυνταίου. 

5. Την αριθμ.23344/1832/24-5-2013(ΦΕΚ 1408/τ.Β7 
10-6-2013) απόφαση του Γενικού Γραμματέα Αποκε¬ 
ντρωμένης Διοίκησης Ηπείρου Δυτικής Μακεδονίας περί 
έγκρισης του Οργανισμού Εσωτερικής Υπηρεσίας του 
Δήμου Αμυνταίου, όπως τροποποιήθηκε μεταγενέστερα 
και ισχύει, αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας του Δήμου Αμυνταίου και συγκεκρι¬ 
μένα: 

1. Στην ενότητα Β': «Υπηρεσίες υποστήριξης-Κοινω- 
νικής Προστασίας Παιδείας και Πολιτισμού και Αθλητι¬ 
σμού», στο άρθρο 10 οι πρώτες τέσσερις παράγραφοι 
που αφορούν τις Αρμοδιότητες Διεύθυνσης Διοικητικών 
και Κοινωνικών Υπηρεσιών διαμορφώνονται ως εξής: 

«Άρθρο 10 

Αρμοδιότητες Διεύθυνσης Διοικητικών 
και Κοινωνικών Υπηρεσιών 

Η Διεύθυνση Διοικητικών και Κοινωνικών Υπηρεσιών 
είναι αρμόδια για την τήρηση των διαδικασιών και αρ¬ 
χείων που αφορούν την δημοτική κατάσταση και την 
καταγραφή των ληξιαρχικών γεγονότων στην περιοχή 
του Δήμου, για τον σχεδίασμά και τον συντονισμό εφαρ- 

μογήςτων πολιτικών, συστημάτων και διαδικασιών που 
αποσκοπούν στην ορθολογική διοίκηση / διαχείριση του 
ανθρώπινου δυναμικού του Δήμου και για την παροχή 
γενικών υπηρεσιών διοικητικής υποστήριξης προς τις 
δημοτικές υπηρεσίες. Παράλληλα η Διεύθυνση είναι 
αρμόδια για το σχεδίασμά και την εφαρμογή της κοι¬ 
νωνικής πολιτικής, των πολιτικών ισότητας των φύλων. 
Τέλος η Διεύθυνση είναι αρμόδια για την προώθηση και 
ρύθμιση ζητημάτων της πρωτοβάθμιας και δευτεροβάθ¬ 
μιας εκπαίδευσης, την προώθηση της Διά Βίου Μάθη¬ 
σης, για το σχεδίασμά και την εφαρμογή προγραμμάτων 
Πολιτισμού, Αθλητισμού και Νέας Γενιάς καθώς και για 
τη λειτουργία και την παροχή των υπηρεσιών του προ¬ 
γράμματος Βοήθεια στο Σπίτι. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, Διαταγμάτων και Υπουργικών 
Αποφάσεων. 

Στη Διεύθυνση υπάγονται διοικητικά και τα αποκε¬ 
ντρωμένα Γραφεία Διοικητικών Θεμάτων, καθώς και τα 
αποκεντρωμένα Τμήματα ΚΕΠ σε επιμέρους δημοτικές 
ενότητες. 

Οι αρμοδιότητες των επί μέρους οργανικών μονάδων 
της Διεύθυνσης Διοικητικών, Οικονομικών και Κοινωνι¬ 
κών Υπηρεσιών είναι οι εξής:» 

2. Στο Β’Τμήμα Κοινωνικής Προστασίας, Παιδείας και 
Πολιτισμού και Αθλητισμού οι αρμοδιότητες διαμορ¬ 
φώνονται ως εξής: 

«Β.ΤΜΗΜΑ ΚΟΙΝΩΝΙΚΗΣ ΠΡΟΣΤΑΣΙΑΣ, ΠΑΙΔΕΙΑΣ ΚΑΙ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Οι αρμοδιότητες των επί μέρους γραφείων του Τμή¬ 
ματος Κοινωνικής Προστασίας, Παιδείας και Πολιτισμού 
και Αθλητισμού είναι οι εξής: 

(α) Αρμοδιότητες Γραφείου Κοινωνικής Πολιτικής και 
Πολιτικών Ισότητας των φύλων. 

(Αρμοδιότητες Σχεδιασμού / Συντονισμού / Παρακο¬ 
λούθησης Κοινωνικών Πολιτικών 

Διεξάγει κοινωνικές έρευνες, σχεδιάζει, εισηγείται και 
μεριμνά για την εφαρμογή κοινωνικών πολιτικών ή συμ¬ 
μετέχει σε δράσεις που αποσκοπούν στην υποστήριξη 
και κοινωνική φροντίδα της βρεφικής και παιδικής ηλι¬ 
κίας και της τρίτης ηλικίας, με την ίδρυση και λειτουργία 
νομικών προσώπων, ιδρυμάτων και επιχειρήσεων (παι¬ 
δικοί και βρεφονηπιακοί σταθμοί, βρεφοκομεία, ορφα¬ 
νοτροφεία, κέντρα ανοικτής περίθαλψης και ημερήσιας 
φροντίδας, ψυχαγωγίας και αναψυχής ηλικιωμένων, γη¬ 
ροκομείων κ.λπ.). 

Σχεδιάζει, εισηγείται και μεριμνά για την εφαρμο¬ 
γή προγραμμάτων ή συμμετέχει σε προγράμματα και 
δράσεις για την ένταξη αθίγγανων, παλιννοστούντων 
ομογενών, μεταναστών, και προσφύγων στην κοινωνική, 
οικονομική και πολιτιστική ζωή της τοπικής κοινωνίας. 

Διεξάγει κοινωνικές έρευνες, σχεδιάζει, εισηγείται και 
μεριμνά για την εφαρμογή κοινωνικών πολιτικών που 
αφορούν την κοινωνική φροντίδα της οικογένειας, του 
παιδιού, των εφήβων, των ηλικιωμένων, των ατόμων με 
αναπηρία καθώς και ευπαθών κοινωνικών ομάδων. 

Σχεδιάζει, εισηγείται και μεριμνά για την εφαρμογή 
κοινωνικών πολιτικών ή συμμετέχει σε δράσεις που στο¬ 


χεύουν στην υποστήριξη και φροντίδα της υγείας των 
δημοτών με την ίδρυση και λειτουργία εγκαταστάσεων 
για την παροχή υπηρεσιών υγείας και την προαγωγή 
της ψυχικής υγείας (με τη δημιουργία δημοτικών και 
κοινοτικών ιατρείων, κέντρων αγωγής υγείας, κέντρων 
υποστήριξης και αποκατάστασης ατόμων με αναπηρία, 
κέντρων ψυχικής υγείας, κέντρων συμβουλευτικής στή¬ 
ριξης των θυμάτων της ενδοοικογενειακής βίας και βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών. 

Σχεδιάζει, εισηγείται και μεριμνά για την εφαρμογή 
προγραμμάτων και πρωτοβουλιών που στοχεύουν στην 
πρόληψη της παραβατικότητας στην περιοχή του Δή¬ 
μου, με τη δημιουργία Τοπικών Συμβουλίων Πρόληψης 
Παραβατικότητας. 

Μεριμνά για την προώθηση και ανάπτυξη του εθελο¬ 
ντισμού και της κοινωνικής αλληλεγγύης με τη δημιουρ¬ 
γία τοπικών δικτύων κοινωνικής αλληλεγγύης, εθελοντι¬ 
κών οργανώσεων και ομάδων εθελοντών. 

Συντονίζει, παρακολουθεί και αξιολογεί την άσκηση 
Κοινωνικής Πολιτικής σε τοπικό επίπεδο (πχ μέσω της 
εκπόνησης και περιοδικής αναπροσαρμογής ενός «Το¬ 
πικού Συμφώνου Κοινωνικής Πολιτικής») 

Οργανώνει, παρακολουθεί και αξιολογεί τη δικτύωση 
τοπικών φορέων Κοινωνικής Φροντίδας, όπως: 
οι κοινωνικές υπηρεσίες του Δήμου 
οι κοινωνικές υπηρεσίεςτων Νομικών Προσώπωντου 
Δήμου 
οι Μ.Κ.Ο 

οι υπηρεσίες και δομές Κοινωνικής προστασίας της 
Περιφέρειας και του Κράτους τα αντιπροσωπευτικά σώ¬ 
ματα των ομάδων-χρηστών 
(Αρμοδιότητες Εποπτείας και Ελέγχου) 

Χορηγεί άδεια ίδρυσης και λειτουργίας δημοτικών και 
ιδιωτικών παιδικών ή βρεφονηπιακών σταθμών. 

Ασκεί έλεγχο και εποπτεία στα ιδρύματα παιδικής προ¬ 
στασίας ιδιωτικού δικαίου (ιδιωτικοί παιδικοί σταθμοί) 
και ευθύνεται για τη λειτουργία των παιδικών εξοχών. 

Χορηγεί άδεια ίδρυσης και λειτουργίας ιδρυμάτων 
παιδικής πρόνοιας σε ιδιώτες, καθώς και σε συλλόγους 
ή σωματεία που επιδιώκουν φιλανθρωπικούς σκοπούς. 

Ασκεί εποπτεία επί των φιλανθρωπικών σωματείων 
και ιδρυμάτων, εγκρίνει τον προϋπολογισμό τους και πα¬ 
ρακολουθεί και ελέγχει τις επιχορηγήσεις, που δίδονται 
σε νομικά πρόσωπα ιδιωτικού δικαίου με κοινωφελείς 
σκοπούς. 

Μεριμνά για τον διορισμό των μελών διοικητικών συμ¬ 
βουλίων και εποπτεύει και ρυθμίζει θέματα λειτουργί¬ 
ας ιδρυμάτων προστασίας και αγωγής οικογένειας του 
παιδιού, (όπως Κέντρων Παιδικής Μέριμνας, Παιδικών 
Σταθμών, Παιδικών Εξοχών, παραρτημάτων ΠΙΚΠΑ και 
ΚΕΠΕΠ). 

Χορηγεί άδεια ίδρυσης και λειτουργίας ιδιωτικών 
επιχειρήσεων περίθαλψης ηλικιωμένων ή ατόμων, που 
πάσχουν ανίατα από κινητική αναπηρία. 

Μεριμνά για τον ορισμό μελών του Διοικητικού Συμ¬ 
βουλίου τωνΤαμείων Πρόνοιας και Προστασίας Πολυτέ¬ 
κνων, όταν η έδρα των Ταμείων είναι στο Δήμο. 

(Αρμοδιότητες εφαρμογής κοινωνικών πολιτικών) 

Υλοποιεί δράσεις και προγράμματα κοινωνικής πολιτι¬ 
κής συμπληρωματικά με τις δράσεις και τα προγράμματα 
κοινωνικής πολιτικής που υλοποιούνται από τα Νομικά 
πρόσωπα του Δήμου. Στο πλαίσιο αυτό ενδεικτικά: 

Διενεργεί κοινωνικές έρευνες για τη χορήγηση των 
επιδομάτων πρόνοιας, σε συνεργασία με το Γραφείο 
Εφαρμογής Προγραμμάτων Κοινωνικής Πρόνοιας 

Ασκεί κοινωνική εργασία με άτομα, οικογένειες και 
κοινωνικές ομάδες. 

Λειτουργεί μονάδες συμβουλευτικής, ψυχολογικής και 
κοινωνικής υποστήριξης. 

Συνεργάζεται με τα σχολεία της περιοχής για ενημέ¬ 
ρωση σε κοινωνικά θέματα (ΑΙ05, ναρκωτικά κλπ.) και 
σε συνεργασία με τους συλλόγους γονέων διοργανώνει 
Σχολές Γονέων. 

Υλοποιεί προγράμματα πρόληψης και αντιμετώπισης 
ψυχοκοινωνικών και οικονομικών προβλημάτων (προ¬ 
σφύγων, μεταναστών, παλιννοστούντων, φυλακισμένων, 
υπερηλίκων και άλλα.) 

Υλοποιεί δράσεις προστασίας περιθαλπόμενων σε 
ιδρύματα κλειστής περίθαλψης 

Υλοποιεί δράσεις προστασίας μονογονεϊκών οικογε¬ 
νειών 

(Αρμοδιότητες Εφαρμογής Προγραμμάτων Κοινωνι¬ 
κής Προστασίας) 

Μεριμνά για την εφαρμογή προγραμμάτων Κοινωνι¬ 
κής Πρόνοιας που στοχεύουν στη στήριξη αστέγων και 
οικονομικά αδυνάτων πολιτών. Στο πλαίσιο αυτό και 
σύμφωνα με τις δικαιοδοσίες που δίδονται στο Δήμο 
με τις ισχύουσες διατάξεις: 

Μεριμνά για την παροχή οικονομικής ενίσχυσης των 
αυτοστεγαζομένων, για τη σχετική μίσθωση ακινήτων, 
τη ρύθμιση διαφόρων θεμάτων κοινωνικής κατοικίας 
και την επιβολή κυρώσεων για παραβάσεις της οικείας 
νομοθεσίας. 

Εκδίδει πιστοποιητικά οικονομικής αδυναμίας. 

Μεριμνά για την καταβολή επιδομάτων σε τυφλούς, 
κωφάλαλους, ανασφάλιστους παραπληγικούς, τετρα- 
πληγικούς και ακρωτηριασμένους, διανοητικά καθυστε¬ 
ρημένους, ανίκανους προς εργασία, υποφέροντες από 
εγκεφαλική παράλυση (σπαστικούς), απροστάτευτους 
ανήλικους, υποφέροντες από αιμολυτική αναιμία και βα¬ 
ριά ανάπηρους, καθώς και σε λοιπά άτομα δικαιούμενα 
παροχής κοινωνικής προστασίας, σύμφωνα με τις δια¬ 
τάξεις της σχετικής νομοθεσίας, καθώς και των οικείων 
κανονιστικών ρυθμίσεων. 

Εισηγείται την δωρεάν παραχώρηση της χρήσης οικη¬ 
μάτων ένεκα απορίας ή για άλλους σοβαρούς λόγους. 

Προβαίνει στην αναγνώριση δικαιούχων στεγαστικής 
συνδρομής. 

Εισηγείται την έκδοση αποφάσεων παροχής κοινωνι¬ 
κής προστασίας. 

Εισηγείται την χορήγηση αδειών διενέργειας λαχειο- 
φόρων αγορών, εράνων και φιλανθρωπικών αγορών. 

Χορηγεί κάρτες αναπηρίας έπειτα από γνωμάτευση 
της Επιτροπής Πιστοποίησης Αναπηρίας 

Επιμελείται των θεμάτων που αφορούν ασφαλισμέ¬ 
νους του ΟΓΑ δημότες και εκδίδει βιβλιάρια και βεβαι¬ 


ώσεις σύμφωνα με την ισχύουσα νομοθεσία που διέπει 
τους ασφαλισμένους αυτούς. 

Παρέχει γραμματειακή υποστήριξη προς το Γραφείο 
Κοινωνικής Προστασίας, Παιδείας και Πολιτισμού και 
τα Γραφεία του (τήρηση πρωτοκόλλου, διεκπεραίωση 
και αρχειοθέτηση αλληλογραφίας, θέματα προσωπικού 
κλπ.). 

(Αρμοδιότητες Πολιτικών Ισότητας των φύλων) 
Σχεδιάζει, εισηγείται και μεριμνά για την εφαρμογή 
προγραμμάτων και μέτρων που στοχεύουν στην ισότητα 
γυναικών και ανδρών σε όλους τους τομείς. Στο πλαίσιο 
αυτό μεριμνά για: 

(α) τη λήψη μέτρων για την πρόληψη και καταπολέμη¬ 
ση της βίας κατά των γυναικών και των παιδιών 
(β) την ανάπτυξη δράσεων για την καταπολέμηση των 
κοινωνικών στερεότυπων με βάση το φύλο 
(γ) την ανάπτυξη ειδικών προγραμμάτων για ευπαθείς 
ομάδες γυναικών 

(δ) την ανάπτυξη δράσεων για την αύξηση της συμμε¬ 
τοχής των γυναικών στην απασχόληση 
(ε) τη λήψη μέτρων για την εναρμόνιση επαγγελματι¬ 
κών και οικογενειακών υποχρεώσεων 
(στ) την ανάπτυξη δράσεων για την κοινωνική και πο¬ 
λιτική συμμετοχή των γυναικών και την προώθησή τους 
στα κέντρα λήψης αποφάσεων 
(Αρμοδιότητες του προγράμματος «Βοήθεια στο Σπίτι») 
Να χαρτογραφεί, να διερευνά και να καταγράφει τις 
ανάγκες κοινωνικής φροντίδας των ηλικιωμένων και 
ΑΜΕΑ του Δήμου, κατά προτεραιότητα στο σπίτι, στο 
άμεσο τοπικό επίπεδο και στο ευρύτερο κοινωνικό πε¬ 
ριβάλλον τους και την ενημέρωση των φορέων σχεδια- 
σμού της κοινωνικής πολιτικής όπως και άλλων ενδια¬ 
φερομένων φορέων. 

Να δημιουργεί προϋποθέσεις για την αξιοπρεπή και 
υγιή διαβίωση τους και την κοινωνική τους ευημερία. 

Να προασπίζεται τα ατομικά και κοινωνικά τους δικαι¬ 
ώματα και την προστασία τους από αρνητικές διακρίσεις 
και συμπεριφορές κοινωνικού στιγματισμού, εκμετάλ¬ 
λευσης, κακοποίησης και παραμέλησης. 

Να στηρίζει και να ανακουφίζει την οικογένεια τους 
και τα πρόσωπα που έχουν την ευθύνη της φροντίδας 
τους, χωρίς να υποκατασταθούν από τις υπηρεσίες του 
προσωπικού του προγράμματος αλλά αντιθέτως να ενι- 
σχυθούν η αλληλεγγύη και οι οικογενειακοί δεσμοί. 

Να συνεργάζεται και να συντονίζεται με το δίκτυο υπη¬ 
ρεσιών πρωτοβάθμιας υγείας και κοινωνικής προστασί- 
αςτης περιοχής και να συστηματοποιεί τις παρεχόμενες 
υπηρεσίες. 

Να τους παραπέμπει στις κατάλληλες υπηρεσίες για 
την κάλυψη εξειδικευμένων αναγκών, κυρίως για υπη¬ 
ρεσίες δευτεροβάθμιας υγείας και πρόνοιας και να προ¬ 
ετοιμάζει την επιστροφή τους στο οικείο περιβάλλον με 
την εξασφάλιση υπηρεσιών αποκατάστασης. 

Να καταγράφει τις ανάγκες των ηλικιωμένων που εξυ¬ 
πηρετούνται από το πρόγραμμα. Πηγές θα αποτελέσουν 
οι ανάγκες που έχουν εντοπίσει τα ΚΑΠΗ, οι συλλογικές 
οργανώσεις των ΑΜΕΑ, τα αιτήματα που θα υποβληθούν 
από τους πολίτες κ.α. 

Να ιεραρχεί τις ανάγκες των ηλικιωμένων και ΑΜΕΑ 
του πληθυσμού προς εξυπηρέτηση. 

Να συμβουλεύει και να υποστηρίζει ψυχοσυναισθημα- 
τικά τις ομάδες- στόχο και την οικογένεια τους. 

Να εξασφαλίζει υπηρεσίες, παροχές και μέτρα κοινω¬ 
νικής προστασίας. 

Να υπερασπίζεται και να προωθεί τα ατομικά και κοι¬ 
νωνικά δικαιώματα και να ευαισθητοποιεί το άμεσο και 
ευρύτερο κοινωνικό περιβάλλον. 

Να διευκολύνει τις ανάγκες μετακίνησης, ενημέρωσης 
και επικοινωνίας του εξυπηρετούμενου ατόμου. 

Να σέβεται την προσωπικότητα του εξυπηρετούμενου 
ατόμου και να συμβάλλει έμπρακτα στη διαφύλαξη της 
αξιοπρέπειάςτου και στην ικανοποίηση και διασφάλιση 
των δικαιωμάτων του. 

Να διερευνά και να αξιολογεί τα ειδικά προβλήματα 
των ατόμων. 

Να παρέχει υπηρεσίες συμβουλευτικού, υποστηρικτι¬ 
κού χαρακτήρα. 

Την ευθύνη για την φύλαξη τήρησης των προσωπικών 
στοιχείων. 

Η κατ' οίκον πρωτοβάθμια νοσηλευτική φροντίδα 
Η συμβουλευτική και νοσηλευτική στήριξη του ασθενή 
Η παρακολούθηση και μέριμνα για την ιατροφαρμα¬ 
κευτική φροντίδα του ασθενή 
Η βοήθεια στην ατομική φροντίδα 
Να διευκολύνει την ανάγκη μετακίνησης, ενημέρωσης 
και επικοινωνίας του εξυπηρετούμενου ατόμου. 

Οι εργασίες καθαριότητας εσωτερικών χώρων 
Οι εργασίες καθαριότητας εξωτερικών χώρων 
Η φροντίδα για την ικανοποίηση πρακτικών αναγκών 
διαβίωσης (π.χ. εξόφληση λογ/μων, προμήθεια ειδών 
πρώτης ανάγκης κ.α.) 

Η συνοδεία του εξυπηρετούμενου για την ικανοποίηση 
πρακτικών αναγκών. 

Η φροντίδα της ατομικής υγιεινής και καθαριότητας. 
Η οικογενειακή-οικιακή βοηθητική φροντίδα και η 
ικανοποίηση πρακτικών αναγκών διαβίωσης. 

Η προσαρμογή και βελτίωση της χρήσης και προσπέ¬ 
λασης των χώρων καθώς και εξοπλισμό του σπιτιού και 
του εξωτερικού περιβάλλοντος. 

Η διευκόλυνση στις ανάγκες μετακίνησης, ενημέρω¬ 
σης και επικοινωνίας του εξυπηρετούμενου ατόμου. 

(β) Αρμοδιότητες Γραφείου Παιδείας, Διά Βίου Μάθη¬ 
σης και Πολιτισμού και Αθλητισμού 
(Αρμοδιότητες σε θέματα παιδείας και διά βίου μά¬ 
θησης) 

Μεριμνά για την εξασφάλιση των κατάλληλων υλικο- 
τεχνικών υποδομών για την προσχολική εκπαίδευση και 
για τα σχολεία της πρωτοβάθμιας και δευτεροβάθμι¬ 
ας εκπαίδευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Μεριμνά για την συντήρηση, τη βελτίωση, τη κα¬ 
θαριότητα και την φύλαξη των υλικοτεχνικών υποδο¬ 
μών του εθνικού συστήματος της πρωτοβάθμιας και της 
δευτεροβάθμιας εκπαίδευσης, με επιφύλαξη των αρ¬ 
μοδιοτήτων των Σχολικών Επιτροπών και παρέχει κάθε 
αναγκαία διοικητική υποστήριξη στις Σχολικές Επιτροπές 


για τη λειτουργία τους και για την άσκηση των αρμοδιο¬ 
τήτων τους (Άρθρο 243 του ΔΚΚ). 

(β) Μεριμνά για τη συγκρότηση επιτροπής καταλλη¬ 
λότητας, επιλογής και εκτίμησης της αξίας οικοπέδου 
για την ανέγερση διδακτηρίου, καθώς και επιλογής οι¬ 
κοπέδου μετά κτιρίου κατάλληλου να χαρακτηρισθεί 
ως διδακτήριο. 

(γ) Συνεργάζεται με την τεχνική υπηρεσία, για την 
απαλλοτρίωση οικοπέδων για τις ανάγκες της σχολικής 
στέγης, καθώς και την ανέγερση σχολικών κτιρίων. 

(δ) Μεριμνά για τη μίσθωση ακινήτων για τη στέγαση 
δημόσιων σχολικών μονάδων, τη στέγαση και συστέγα- 
ση αυτών και σε περίπτωση συστέγασης καθορίζει την 
αποκλειστική χρήση ορισμένων χώρων του διδακτηρίου, 
από κάθε σχολική μονάδα, καθώς και την κοινή χρήση 
των υπολοίπων χώρων και τις ώρες λειτουργίας της κάθε 
συστεγαζόμενης σχολικής μονάδας (Συνεργασία με την 
Οικονομική υπηρεσία για τη μίσθωση ακινήτων). 

(ε) Συνεργάζεται με την Δημοτική Επιτροπή Παιδείας, 
την ενημερώνει για θέματα της αρμοδιότητας της και 
της παρέχει κάθε αναγκαία διοικητική υποστήριξη για 
τη λειτουργία της. 

Σχεδιάζει και μεριμνά για την εφαρμογή πολιτικών, 
προγραμμάτων και δράσεων για την υποστήριξη των 
μαθητών της πρωτοβάθμιας και της δευτεροβάθμιας 
εκπαίδευσης, αλλά και για τη γενική παιδεία των κατοί¬ 
κων. Περιλαμβάνονται αρμοδιότητες όπως: 

(α) Η ίδρυση και λειτουργία βιβλιοθηκών 
(β) Η ίδρυση και λειτουργία κέντρων δημιουργικής 
απασχόλησης παιδιών 

(γ) Η ίδρυση και λειτουργία πάρκων κυκλοφοριακής 
αγωγής 

Μεριμνά για το σχεδίασμά και την εκτέλεση προγραμ¬ 
μάτων διά βίου μάθησης στο πλαίσιο του αντίστοιχου 
εθνικού και περιφερειακού προγραμματισμού, σύμφωνα 
με την κείμενη νομοθεσία. Στο πλαίσιο αυτό και σύμ¬ 
φωνα με τις δικαιοδοσίες που δίδονται στο Δήμο με τις 
ισχύουσες διατάξεις: 

(α) Καταρτίζει, στο πλαίσιο του τοπικού αναπτυξιακού 
προγράμματος του, το τοπικό πρόγραμμα διά βίου μάθη¬ 
σης, με βάση το Εθνικό Πρόγραμμα Διά Βίου Μάθησης 
και το αντίστοιχο περιφερειακό πρόγραμμα διά βίου 
μάθησης (ν. 3879/2010, άρθρο 8). Το τοπικό πρόγραμ¬ 
μα διά βίου μάθησης περιλαμβάνει, ιδίως, επενδύσεις, 
προγράμματα ή επί μέρους δράσεις γενικής εκπαίδευ¬ 
σης ενηλίκων και γενικότερα δράσεις εφαρμογής της 
δημόσιας πολιτικής διά βίου μάθησης σε τοπικό επίπεδο. 

(β) Μεριμνά για την εφαρμογή του τοπικού προγράμ¬ 
ματος διά βίου μάθησης και διαχειρίζεται την εφαρμογή 
των πολιτικών και των κανόνων που αφορούν τη γενική 
εκπαίδευση ενηλίκων στην περιφέρεια του Δήμου. 

(γ) Εισηγείται την ίδρυση και μεριμνά για τη λειτουργία 
Κέντρων Διά βίου μάθησης (Κ.Δ.Β.Μ.) που εφαρμόζουν 
το τοπικό πρόγραμμα διά βίου μάθησης και τα οποία 
οργανώνονται είτε στο πλαίσιο του Τμήματος, είτε στο 
πλαίσιο νομικού προσώπου του Δήμου. 

(δ) Μεριμνά για τη λειτουργία και διαχείριση τοπικών 
δομών και την εφαρμογή προγραμμάτων της Γενικής 
Γραμματείας Διά βίου μάθησης στο πλαίσιο προγραμ- 

ματικών συμβάσεων που συνάπτει ο Δήμος με τη Γενική 
Γραμματεία Διά βίου μάθησης. 

(ε) Μεριμνά για την εφαρμογή προγραμμάτων των Κέ¬ 
ντρων Περιβαλλοντικής Εκπαίδευσης (Κ.Π.Ε.) του Υπουρ¬ 
γείου Παιδείας, Διά βίου μάθησης και Θρησκευμάτων, 
στο πλαίσιο προγραμματικών συμβάσεων που συνάπτει 
ο Δήμος με το Υπουργείο. 

(στ) Ασκεί τις αρμοδιότητες λαϊκής επιμόρφωσης ή 
γενικής εκπαίδευσης ενηλίκων που μεταφέρονται από 
τη Νομαρχιακή Αυτοδιοίκηση μαζί με την αντίστοιχη 
επιχειρησιακή μονάδα ή αποκεντρωμένη δομή υπηρε¬ 
σιακής μονάδας, κατά τις διατάξεις του άρθρου 23 του 
ν. 3879/2010. 

Μελετά και εισηγείται για τη ρύθμιση ζητημάτων εύ¬ 
ρυθμης λειτουργίας της προσχολικής εκπαίδευσης και 
των σχολείων της πρωτοβάθμιας και της δευτεροβάθ¬ 
μιας εκπαίδευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Εισηγείται τη διάθεση διδακτηρίου για άλλες χρή¬ 
σεις κοινής ωφέλειας ή για την πραγματοποίηση εκδη¬ 
λώσεων κοινού ενδιαφέροντος, σε συνεργασία με τη 
Σχολική Επιτροπή. 

(β) Μεριμνά για τη μεταφορά μαθητών από τον τόπο 
διαμονής στο σχολείο φοίτησης, περιλαμβανομένης της 
μεταφοράς των μαθητών σχολείων ειδικής αγωγής, κα¬ 
θώς και της μεταφοράς και σίτισης μαθητών μουσικών 
γυμνασίων και λυκείων (Συνεργασία με την Οικονομική 
υπηρεσία). 

(γ) Εποπτεύει και ελέγχει τους συλλόγους γονέων και 
κηδεμόνων. 

(δ) Εγκρίνει την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων και παράλληλων) στα σχολεία. 

(ε) Οργανώνει συναυλίες ή άλλες πολιτιστικές εκδη¬ 
λώσεις για τους μαθητές, κατόπιν έγκρισης της Σχολικής 
Επιτροπής. 

(στ) Μεριμνά για το διορισμό και την αντικατάσταση 
διοικητών των ιδρυμάτων, που χορηγούν υποτροφίες, 
εφόσον έχουν τοπική σημασία. 

(ζ) Εγκρίνει οποιαδήποτε μίσθωση ιδιωτικού αυτοκι¬ 
νήτου δημόσιας χρήσης για μεταφορά προσώπων και 
υλικών προς κάλυψη σχολικών αναγκών. 

(η) Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

(θ) Εισηγείται την κατανομή πιστώσεων στις Σχολικές 
Επιτροπές για την επισκευή και συντήρηση των σχολικών 
κτιρίων. 

(ι) Εισηγείται την επιβολή κυρώσεων, κατά τις ισχύ- 
ουσες διατάξεις, στους γονείς και κηδεμόνες που δεν 
εγγράφουν τα παιδιά τους στο σχολείο και αμελούν για 
την τακτική φοίτησή τους. 

(ια) Εισηγείται τη διακοπή μαθημάτων, λόγων έκτα¬ 
κτων συνθηκών ή επιδημικής νόσου, εντός των διοικη¬ 
τικών ορίων του οικείου δήμου. 

(Αρμοδιότητες σε θέματα Πολιτισμού, Αθλητισμού και 
Νέας Γενιάς) 

Σχεδιάζει, εισηγείται και μεριμνά για την εφαρμογή 
πολιτικών, προγραμμάτων και δράσεων στον τομέα του 


πολιτισμού για την προστασία του τοπικού πολιτισμού, 
την προβολή των πολιτιστικών αγαθών και των πολιτι¬ 
στικών έργων που παράγονται σε τοπικό επίπεδο. Περι¬ 
λαμβάνονται πολιτικές, προγράμματα και δράσεις όπως: 

(α) Δημιουργία πολιτιστικών και πνευματικών κέντρων, 
μουσείων, πινακοθηκών, κινηματογράφων και θεάτρων, 
φιλαρμονικών και σχολών διδασκαλίας μουσικής, σχο¬ 
λών χορού, ζωγραφικής, γλυπτικής κλπ. 

(β) Διοργάνωση και εφαρμογή πολιτιστικών προγραμ¬ 
μάτων (θεατρικές παραστάσεις, συναυλίες και άλλες πο¬ 
λιτιστικές εκδηλώσεις). 

(γ) Προστασία μουσείων, μνημείων, σπηλαίων καθώς 
και αρχαιολογικών και ιστορικών χώρων της περιοχής. 

(δ) Επισκευή, συντήρηση και αξιοποίηση παραδοσι¬ 
ακών και ιστορικών σχολικών κτιρίων και κτιρίων που 
παραχωρούνται στο Δήμο από τρίτους. 

(ε) Προώθηση πολιτιστικών ανταλλαγών σε εθνικό, 
ευρωπαϊκό και διεθνές επίπεδο. 

(στ) Προώθηση της ανάπτυξης του πολιτιστικού του¬ 
ρισμού. 

Μελετά και εισηγείται για τη ρύθμιση τοπικών πολιτι¬ 
στικών θεμάτων. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Εισηγείται για τη συμμετοχή εκπροσώπου του 
Δήμου στην οργανωτική επιτροπή φεστιβάλ τοπικής 
εμβέλειας. 

(β) Εισηγείται για την επιχορήγηση ΝΠΙΔτα οποία ανα¬ 
πτύσσουν πολιτιστικού χαρακτήρα δραστηριότητες στη 
χωρική αρμοδιότητα του Δήμου. 

(γ) Εισηγείται για τη χορήγηση αδειών ίδρυσης και 
λειτουργίας ιδιωτικών μουσικών ιδρυμάτων (Ωδείων, 
μουσικών σχολών, χορωδιών, συμφωνικών ορχηστρών 
και συγκροτημάτων μουσικής δωματίου). 

Σχεδιάζει, εισηγείται και μεριμνά για την εφαρμογή πο¬ 
λιτικών, προγραμμάτων και δράσεων για την προώθηση 
του τοπικού αθλητισμού και την παροχή δυνατοτήτων 
άθλησης στους κατοίκους. Περιλαμβάνονται πολιτικές, 
προγράμματα και δράσεις όπως: 

(α) Κατασκευή, συντήρηση και διαχείριση αθλητικών 
εγκαταστάσεων (δημοτικά γυμναστήρια, αθλητικά κέ¬ 
ντρα και δημοτικοί χώροι άθλησης). 

(β) Προώθηση και εφαρμογή προγραμμάτων ενίσχυ¬ 
σης του μαζικού αθλητισμού και διοργάνωση αθλητικών 
εκδηλώσεων. 

(γ) Άσκηση εποπτείας επί των Εθνικών Αθλητικών Κέ¬ 
ντρων, που καθορίζονται με διυπουργική απόφαση. 

Τηρείτο μητρώο νέων και συνεργάζεται με το Δημοτι¬ 
κό Συμβούλιο Νέων για την ανάληψη πρωτοβουλιών και 
δραστηριοτήτων για την πλήρη και ελεύθερη ανάπτυξη 
της προσωπικότητας των νέων. 

Μεριμνά για την οργάνωση και εφαρμογή προγραμ¬ 
μάτων που απευθύνονται στους νέους και συμμετέχει 
στους σχεδιασμούς και τα προγράμματα της Γενικής 
Γραμματείας Νέας Γενιάς. 

Παρακολουθεί τη λειτουργία και δράση δημοτικών 
δομών και νομικών προσώπων που εφαρμόζουν προ¬ 
γράμματα και δράσεις στους τομείς του πολιτισμού του 
αθλητισμού και της Νέας Γενιάς. 

Υλοποιεί δράσεις και προγράμματα στους τομείς του 
Πολιτισμού, του Αθλητισμού και της Νέας Γενιάς, συ¬ 
μπληρωματικά με τις δράσεις και τα προγράμματα που 
υλοποιούνται από τα Νομικά Πρόσωπα του Δήμου.» 

3. Επίσης συστήνονται έντεκα (11) νέες οργανικές θέ¬ 
σεις μόνιμου προσωπικού ως εξής: 

Μία (1) νέα θέση ΠΕ Ψυχολόγων 
Τρεις (3) νέες θέσεις ΤΕ Κοινωνικών Λειτουργών 
Μία (1) νέα θέσηΤΕ Νοσηλευτών 
Τρεις (3) νέες θέσεις ΔΕ Βοηθών Νοσοκόμων 
Τρεις (3) νέες θέσεις ΥΕ Οικογενειακών Βοηθών 
Επιπρόσθετα, συστήνεται μια (1) νέα οργανική θέση 
μόνιμου προσωπικού η οποία θα καλυφθεί από κοινωνι¬ 
κά προστατευόμενες ομάδες, κατά τις αναλογίες και με 
τη διαδικασία που ορίζεται στο άρθρο 3 του ν. 2643/1998 
(Α'220), ως εξής: 

Μία (1) νέα θέση ΥΕ Οικογενειακών Βοηθών 
Κατά συνέπεια το άρθρο 22 του Οργανισμού Εσωτερι¬ 
κής Υπηρεσίας του Δήμου Αμυνταίου θα διαμορφωθεί 
ως εξής: 

Άρθρο 22 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

1. Οι θέσεις του μονίμου προσωπικού του Δήμου δια- 
κρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο π.δ. 37α/ 
1987 στο π.δ. 22/1990 και στο π.δ. 50/2001, όπως εκά- 
στοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΠΕ 

ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΜ¬ 

ΜΕΝΕΣ 

ΘΕΣΕΙΣ 

ΚΕΝΕΣ 

ΘΕΣΕΙΣ 

ΠΕ Διοικητικών 

6 

4 

2 

ΠΕ Διοικητικών - 
Οικονομικών 

2 

2 

0 

ΠΕ Πολιτικών 
Μηχανικών 

4 

2 

2 

ΠΕ Ηλεκτρολόγων 
Μηχανικών και 
Μηχανικών Η/Μ 

1 

0 

1 

ΠΕ Χημικών 
Μηχανικών 

1 

1 

0 

ΠΕ Γεωπόνων 

1 

0 

1 

ΠΕ Βιολόγων 
(Ιχθυολόγος) 

1 

0 

1 

ΠΕ Αρχιτεκτόνων 
- Μηχανικών 

1 

0 

1 


ΠΕ Δημοτικής 
Αστυνομίας 

1 

0 

1 

ΠΕ Διεκπεραίω¬ 
σης υποθέσεων 
πολιτών 

3 

3 

0 

ΠΕ Ψυχολόγων 

1 

0 

1 

Σύνολο θέσεων 

ΠΕ 

22 

12 

10 


3. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣΤΕ 

ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΜ¬ 

ΜΕΝΕΣ 

ΘΕΣΕΙΣ 

ΚΕΝΕΣ 

ΘΕΣΕΙΣ 

ΤΕ Πολιτικών 
Μηχανικών ΤΕ 

3 

1 

2 

ΤΕ Μηχανολόγων 
Μηχανικών ΤΕ 

3 

2 

1 

ΤΕΤοπογράφων 
Μηχανικών ΤΕ 

1 

0 

1 

ΤΕ Τεχνολόγων 
Γεωπόνων 

1 

0 

1 

ΤΕ Διοικητικού - 
Λογιστικού 

5 

4 

1 

ΤΕ Οικονομικού 
Λογιστικού 

1 

1 

0 

ΤΕ Δημοτικής 
Αστυνομίας 

1 

0 

1 

ΤΕ Διοίκησης 
Μονάδων Τ.Α. 

1 

0 

1 

ΤΕ Διεκπεραίωσης 
υποθέσεων πολι¬ 
τών 

5 

5 

0 

ΤΕ Κοινωνικών Λει¬ 
τουργών 

3 

0 

3 

ΤΕ Νοσηλευτών 

1 

0 

1 

Σύνολο θέσεων ΤΕ 

25 

13 

12 


4. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΔΕ 

ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΜ¬ 

ΜΕΝΕΣ 

ΘΕΣΕΙΣ 

ΚΕΝΕΣ 

ΘΕΣΕΙΣ 

ΔΕ Διοικητικών 

21 

19 

2 

ΔΕ Εισπρακτόρων 

1 

0 

1 

ΔΕ Δημοτικής 
Αστυνομίας 

3 

0 

3 

ΔΕ Ηλεκτρολόγων 

3 

3 

0 

ΔΕ Χειριστών 
Μηχανημάτων 

7 

4 

3 

ΔΕ Οδηγών 
Αυτοκινήτων 

7 

4 

3 

ΔΕ Τεχνιτών 
Υδραυλικών 

4 

4 

0 

ΔΕ Τεχνιτών 

3 

0 

3 

ΔΕ Τεχνιτών 
Οχημάτων 

1 

0 

1 

ΔΕ Βοηθών 
Νοσοκόμων 

3 

0 

3 

Σύνολο θέσεων ΔΕ 

53 

34 

19 


5. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΥΕ 

ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΜ¬ 

ΜΕΝΕΣ 

ΘΕΣΕΙΣ 

ΚΕΝΕΣ 

ΘΕΣΕΙΣ 

ΥΕ Εργατών 
Καθαριότητας 

17 

1 

16 

ΥΕ Εργατών Γενι¬ 
κών Καθηκόντων 

3 

0 

3 

ΥΕ Εργατών 
Ύδρευσης- 
Αποχέτευσης 

2 

0 

2 

ΥΕ Εργατών 
επισκευών - συ¬ 
ντήρησης έργων, 
συντήρηση κατα¬ 
σκευών 

1 

1 

0 


ΥΕ Εργατών Γενικά 
(Για περισυλλογή 
αδέσποτων ζώων) 

1 

0 

1 

ΥΕ Εργατών 
(κήπων) 

1 

0 

1 

ΥΕ Οικογενειακών 
Βοηθών 

4 

0 

4 

Σύνολο θέσεων ΥΕ 

29 

2 

27 


Για τη μισθολογική δαπάνη του προσωπικού, ειδικά 
για το οικονομικό έτος 2019, η μισθολογική δαπάνη 
του προσωπικού καλύπτεται από τις πιστώσεις του 
Προγράμματος «Βοήθεια στο Σπίτι» που προβλέπονται 
στην παρ. 2 του άρθρου 153 του ν. 4483/2017, οι οποί¬ 
ες μεταφέρονται στον προϋπολογισμό του Υπουργείου 
Εσωτερικών και αποδίδονται με απόφαση του Υπουργού 
Εσωτερικών στους δικαιούχους δήμους. 

Από το 2020 και εφεξής, εγγράφεται ειδική πίστωση 
στον προϋπολογισμό του Υπουργείου Εσωτερικών, η 
οποία αποδίδεται με απόφαση του Υπουργού Εσωτερι¬ 
κών στους δικαιούχους δήμους (Α.Λ.Ε./Υπ. Εσωτερικών 
2310401001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Φεβρουάριου 2019 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























